आन्सलिकताबादखौ फोजोबस्रांनो नाजाब्लाबो बिजेपिआ जाफुंसार जानाय नङा होननानै दाबि खालामना एजेपि, बिपिएफ आरो राइजर दलआ ज’ जानानै थगायसुला, हारिआरी, धोरोमारिनि बेरेखा दावहा होनायजों लोगोसे बर’ माहारिआरी साननायखौ फोजोबस्रांदों हारिनि बेरेखा जानाय खैसारखौ फिननाय होनायनि सम सफैबाय होननानैबो बुङो फुकन बिथाङा। लोगोसे बिथाङा बुङो दि- अखिल गगैआ सोरखारजों माब्लाबाबो ज’जाया अदेबानि अखिल गगैनि उदां जानायनि समसो जादों होनना। बिथाङा बिजेपि सोरखारखौ गोख्रों रावजों सोंखारिनानै थागिबि हारिफोरनि सोलाय आदानि, आम्बानि थामहिनबा भारतनाङै बनिक माहारिनि आखाइआव मा कामाख्या, एयारपर्टफोरा थांबाय होननानै दुखु फोरमायनायजों लोगोसे आसाम सोरखारआ दिल्ली आरो नागपुरनि बिथोनबादियै सोलियो होननानै अजद दैखांदों।